શ્રીહરિ સ્વધામ પધાર્યા પછી એકવાર બ્રહ્મચારીજી બપોરે લક્ષ્મીવાડીએ સ્નાન કરવા જઈ રહ્યા હતા ત્યાં તો રસ્તામાં માણકીના અશ્વાર શ્રીહરિ સામા મળ્યા. બ્રહ્મચારીજીએ વંદન કરીને પૂછ્યુંઃ “હે મહારાજ! ક્યાં પધારો છો? ત્યારે મહારાજ કહે કે અમે મંદિરમાં જઈએ છીએ. બ્રહ્મચારી મહારાજ સાથે પાછા વળ્યા અને મંદિરે આવ્યા. મહારાજે મંદિરની રૂપચોકી પાસે માણકી ઉભી રાખી અને મંદિર પર ગયા. મહારાજ મંદિરમાં ગયા અને કમાડો આપ મેળે ઉઘડી ગયા અને જાળીના કમાડ પણ ઉઘડી ગયા. મહારાજ દર્શન કરીને પાછા ઘૂમ્મટમાં આવ્યા ત્યાં દરવાજા પાછા બંધ થઈ ગયા. વૈકુંઠાનંદજી આ કૌતુકમય ઘટના જોઈ રહ્યા.